So wat maak mens as jy afgedank word? Die eerste en belangrikste ding wat jy moet doen, is om elke oggend op te staan, te stort en vir jou aantrek. Rig vir jou êrens ’n kantoor in waarna jy kan gaan al is dit in jou eie huis.
Tweedens moet jy vir jou ’n klankbord kry met wie jy kan gesels oor jou situasie en die planne wat jy kan maak. In Jannie se geval was dit sy vrou met wie hy gesels het. Evalueer en formuleer jou situasie.
Verder sê hy moet jy lees. Lees soveel jy kan. Lees boeke oor suksesvolle mense en geen negatiewe boeke nie. Terwyl jy lees moet jy neerskryf wat die mense in hulle boeke vir jou leer en opsommings maak daaroor. Jy moet swot om suksesvol te wees en wat jy kan doen om uit jou situasie uit te kom. Jy het mos nou tyd daarvoor!
Maak ’n lys van jou sterk en swak punte sodat jy jouself kan verstaan. Dit sal jou help om na die regte geleenthede te kyk wat beskikbaar is en wat vir jou sal werk. Dalk is jou sterk punte anders as wat jy in jou vorige werk gebruik het.
Werk vir jou ’n toekomsplan uit en skryf dit neer. Dink aan jou droom en skryf dit neer. Wanneer mens iets neerskryf, al is dit ’n droom, begin dit ’n werklikheid te word wanneer jy dit op papier sien.
Omring jou met kennis volle mense. Dit mag moeilik wees as jy by die huis is en nie werk het nie, maar ek dink dit val terug by die punt van lees. So as jy jou nie kan omring met die mense nie, kan jy nog steeds jou omring deur hulle boeke te lees.
Sodra jy weet wat jy wil doen, moet jy dit dadelik implementeer en nie wag nie. Praat met die mense rondom jou oor jou planne. Gesels met jou familie daaroor en kry hulle aan boord want jy moet jou produk of diens kan verkoop. Inspireer mense om te glo in jou en jou nuwe rigting.
Verder het Jannie ook so paar goed gesê vir besighede en wat hulle kan doen om te groei. Kliënte is jou besigheid, sonder kliënte het jy nie ’n besigheid nie. Stel belang in jou kliënte en kommunikeer opreg met hulle en maak hulle gelukkig.
Vertrou goeie werknemers en plaas hulle in posisies waar hulle jou kan help groei deur vir hulle vryheid te gee om ’n bydra te maak.
Daar is baie geleenthede waar ons nie normaalweg kyk nie. Kyk in die swart gemeenskap en in townships en jy sal verbaas wees wat jy kan leer as besigheid en oor jouself.
In slotsom wat ek vir myself gekry het in sy geselsie is om leer, te lees, te beplan en als neer te skryf. Dit is die eerste stap om jou droom te verwesenlik.
1. WEET PRESIES WAT JY WIL Hê – met ander woorde, watter uitkoms wil jy bereik. Meeste van ons weet gewoonlik wat ons baie graag wil hê. Suksesvolle mense weet presies wat hulle wil hê. Dit is die uitkoms wat jy wil bereik, maar dit moet 'n werklikheid gemaak word.
Selfgedrewe, doen jy dit vir jouself, nie vir iemand anders nie. Is dit iets wat ek kan doen, is dit moontlik? Kan ek verantwoordelikheid neem vir my proses?
2. NEEM AKSIE – Suksesvolle mense tree op, doen iets. Ander droom en wens, maar doen niks daaromtrent nie. Aksie en nie geluk of toeval help mens om dit wat jy baie graag wil hê te bereik. Die geheim is om so gou moontlik te begin. Sodra jy aan die gang is, word dit die momentum wat jou help vorentoe dryf om die verwagte uitkoms te bereik.
Hiervoor moet jy jou sintuie inspan – Gebruik jou verbeelding en sien jouself in jou nuwe begeerde lyf, hoor hoe jy sal klink as 'n maerder persoon, voel hoe jy sal voel en dink hoe jy sal optree in jou nuwe gedaante. Hoe dink jy ander mense sal na jou kyk, hoe praat hul met jou, hoe beoordeel hulle jou? Hoe sal jy oor jouself voel? (Hierdie is 'n baie kragtige manier om jou te help om doelwitte te bereik)
Dit is dus voor die handliggend dat jy vir jouself meer OPSIES moet skep om jou kanse op sukses te verhoog. Indien jy dus nie suksesvol is met dit waarmee jy besig is nie, gaan vra jouself, "wat moet ek veranda," en besluit om dit wat jy tans doen en wat nie werk nie, aan te pas totdat jy kry wat vir jou werk.
Voorbeeld: ek is geneig om in die middae te peusel en sodra ek begin peusel, kan ek nie ophou nie. Of, ek kan glad nie sonder my wyntjie saans nie. Dink aan nuwe planne om hierdie versoekings te oorkom en doen iets anders op daardie tye wanneer jy agterkom jy handelinge uitvoer wat jou kniehalter in die bereiking van jou doelwitte.
Om hierdie byeenkomste vir jou te laat werk, beteken dat jy vooraf moet besluit wat jy daarmee wil bereik. Stel vir jouself ‘n paar doelwitte op en dink na oor jou uitkomste en dink dan hoe jy dit gaan aanpak.
Ons is dikwels geneig om sommer enige iemand wat ons teëkom te wil bydam met dit wat ons bemark. Jy kan jouself baie tyd en moeite spaar deur op mense te fokus wat reeds in die lyn van dit wat jy bemark beweeg. Basies beteken dit dat jy fokus op mense wat in jou ‘produk’ sal belangstel - hierdie persone is reeds ryp vir die pluk. Byvoorbeeld, as ek visnette verkoop, gaan ek nie my nette aan iemand wat nie visvang probeer bemark nie.
Wees voorbereid wanneer jy by ‘n byeenkoms opdaag. Indien jy kontant moet betaal, wees gereed met die korrekte bedrag. Daag betyds op. Wees korrek geklee. Klee jou met die ingesteldheid om ’n goeie eerste indruk skep. Maak seker dat jy jou besigheidskaartjies gereed het.
Moet nooit agter die verskoning van ‘ek het nie tyd’ skuil nie. Niemand het regtig tyd nie, maar indien jy deel wil wees van so ‘n byeenkoms, moet jy juis bereid wees om die ekstra myl te loop.